7. โครงสร้างเงินทุน

7.1 หลักทรัพย์ของบริษัทฯ ณ 31 ธันวาคม 2555

 (ก) หุ้นสามัญ

ทุนจดทะเบียนและทุนชำระแล้วของบริษัท ดังนี้

  ทุนจดทะเบียน จำนวน 500,000,000 บาท

  ทุนที่เรียกชำระแล้ว จำนวน 400,000,000 บาท

  แบ่งเป็นหุ้นสามัญ จำนวน 500,000,000 หุ้น

  มูลค่าที่ตราไว้ หุ้นละ 1.00 บาท

ตามมติที่ประชุมผู้ถือหุ้น ประจำปี 2555 เมื่อวันที่ 23 เมษายน 2555
มีมติอนุมัติให้บริษัทเปลี่ยนแปลงมูลค่าหุ้น จากเดิม 0.10 บาท (สิบสตางค์) เป็น 1.00 บาท
(หนึ่งบาท)

 (ข) ใบสำคัญแสดงสิทธิที่จะซื้อหุ้นสามัญของบริษัทฯ

 ใบสำคัญแสดงสิทธิที่จะซื้อหุ้นสามัญของบริษัทฯ ครั้งที่ 1 (TYM-W1) ณ วันที่ 31 ธันวาคม 2555 ดังนี้

  --------------------------------------------------- ---------------------------------------------------------------------------------------------------------------------------------
  ประเภทของใบสำคัญแสดงสิทธิ                              ใบสำคัญแสดงสิทธิที่จะซื้อหุ้นสามัญของบริษัท ไทยง้วนเมทัล จำกัด (มหาชน) ครั้งที่ 1 ที่จัดสรรให้แก่ผู้ถือหุ้นเดิมของ

  ชื่อย่อหลักทรัพย์                                         TYM-W1

  ชนิดของใบสำคัญแสดงสิทธิ                                 ใบสำคัญแสดงสิทธิที่จะซื้อหุ้นสามัญของบริษัทชนิดระบุชื่อผู้ถือและโอนเปลี่ยนมือได้

  จำนวนใบสำคัญแสดงสิทธิที่ออกและเสนอขาย                    99,996,274 หน่วย

  จำนวนหุ้นสามัญที่สำรองเพื่อรองรับการใช้สิทธิตามใบสำคัญแสดงสิทธิ   99,996,274 หุ้น

  วิธีการเสนอขาย                                        เป็นการจัดสรรให้แก่ผู้ถือหุ้นเดิมของบริษัทในอัตราส่วน 4 หุ้นสามัญเดิมต่อ 1 หน่วยใบสำคัญแสดงสิทธิ (ในการคำนวณหากมีเศษให้ปัดเศษทิ้ง
                                                      โดยคณะกรรมการบริษัทหรือบุคคลที่ได้รับมอบหมายจากคณะกรรมการบริษัทจะเป็นผู้ดำเนินการยกเลิกเศษที่เหลือจากการปัดทิ้ง)
                                                      โดยกำหนดรายชื่อผู้ถือหุ้นสามัญของบริษัทที่มีสิทธิได้รับจัดสรรใบสำคัญแสดงสิทธิที่ออกในครั้งนี้ในวันที่ 27 พฤษภาคม 2554 และให้รวบรวมรายชื่อตามมาตรา 225
                                                      ของพระราชบัญญัติหลักทรัพย์และตลาดหลักทรัพย์โดยวิธีปิดสมุดทะเบียนในวันที่ 30 พฤษภาคม 2554

  ราคาเสนอขายต่อหน่วย                                   หน่วยละ 0 บาท

  อายุของใบสำคัญแสดงสิทธิ                                 3 ปี นับตั้งแต่วันที่ออกและเสนอขาย

  วันที่ออกและเสนอขายใบสำคัญแสดงสิทธิ                       วันที่ 24 มิถุนายน 2554

  อัตราการใช้สิทธิ                                        ใบสำคัญแสดงสิทธิ 1 หน่วยต่อหุ้นสามัญ 1 หุ้น (อาจเปลี่ยนแปลงในภายหลังตามเงื่อนไขการปรับสิทธิ)

  ราคาการใช้สิทธิ*                                       ราคาการใช้สิทธิของใบสำคัญแสดงสิทธิจะเท่ากับ 5.00 บาทต่อ 1 หุ้นสามัญ เว้นแต่จะมีการปรับราคาการใช้สิทธิตามเงื่อนไขการปรับสิทธิ

  ระยะเวลาการใช้สิทธิ                                    ผู้ถือใบสำคัญแสดงสิทธิสามารถใช้สิทธิตามใบสำคัญแสดงสิทธิได้ในวันทำการสุดท้ายของไตรมาสที่หนึ่งและไตรมาสที่สาม หรือวันทำการสุดท้ายของเดือนมีนาคม
                                                      และกันยายนของแต่ละปี ตลอดอายุของใบสำคัญแสดงสิทธิ (วันกำหนดใช้สิทธิ) โดยวันกำหนดใช้สิทธิครั้งแรกจะตรงกับวันทำการสุดท้ายของเดือนมีนาคม 2555
                                                      (วันกำหนดใช้สิทธิครั้งแรก) หรือตรงกับวันที่ศุกร์ที่ 30 มีนาคม 2555 และวันกำหนดใช้สิทธิครั้งสุดท้ายจะตรงกับวันครบกำหนดระยะเวลา 3 ปี นับแต่วันที่ออกใบสำคัญแสดงสิทธิ
                                                      หรือตรงกับวันจันทร์ที่ 23 มิถุนายน 2557
                                                      ในกรณีที่วันกำหนดใช้สิทธิครั้งสุดท้ายตรงกับวันหยุดทำการของบริษัทให้เลื่อนวันกำหนดใช้สิทธิครั้งสุดท้ายดังกล่าวเป็นวันทำการสุดท้ายก่อนหน้าวันกำหนดใช้สิทธิครั้งสุดท้ายดังกล่าว
                                                      โดยระยะเวลาแสดงความจำนงในการใช้สิทธิครั้งสุดท้ายจะต้องไม่น้อยกว่า 15 วันก่อนวันใช้สิทธิดังกล่าว

  วันสิ้นอายุของใบสำคัญแสดงสิทธิ                             23 มิถุนายน 2557

  นายทะเบียนใบสำคัญแสดงสิทธิ                              บริษัท ศูนย์รับฝากหลักทรัพย์ (ประเทศไทย) จำกัด

  ตลาดรองของใบสำคัญแสดงสิทธิ                             บริษัทจะนำใบสำคัญแสดงสิทธิที่ออกและเสนอขายในครั้งนี้ เข้าจดทะเบียนเป็นหลักทรัพย์จดทะเบียนในตลาดหลักทรัพย์แห่งประเทศไทย

  ตลาดรองของหุ้นสามัญที่เกิดจากการใช้สิทธิ                     บริษัทจะนำหุ้นสามัญที่เกิดจากการใช้สิทธิตามใบสำคัญแสดงสิทธิที่ออกและเสนอขายในครั้งนี้ เข้าจดทะเบียนเป็นหลักทรัพย์จดทะเบียนในตลาดหลักทรัพย์แห่งประเทศไทย

  จำนวนใบสำคัญแสดงสิทธิที่ใช้สิทธิแล้วทั้งหมด                    -ไม่มี-

  จำนวนใบสำคัญแสดงสิทธิคงเหลืออยู่ทั้งหมด                     99,996,274 หน่วย

  จำนวนหุ้นสามัญเพื่อรองรับการใช้สิทธิคงเหลืออยู่ทั้งหมด            99,996,274 หุ้น
  --------------------------------------------------- ---------------------------------------------------------------------------------------------------------------------------------

 อนึ่ง นับแต่วันที่สามารถใช้สิทธิครั้งแรกจนถึงปัจจุบัน ยังไม่มีการใช้สิทธิตามใบสำคัญแสดงสิทธิดังกล่าว

*หมายเหตุ ราคาการใช้สิทธิข้างต้น เป็นราคาการใช้สิทธิใหม่
อันเนื่องมาจากที่ประชุมสามัญประจำปี 2555 เมื่อวันที่23 เมษายน 2555
มีมติอนุมัติเปลี่ยนแปลงจำนวนหุ้นและมูลค่าหุ้นสามัญจากเดิม จาก 0.10 บาท (สิบสตางค์) เป็น
1.00 บาท (หนึ่งบาท) จึงมีผลให้บริษัทฯ
จะต้องดำเนินการปรับสิทธิให้เป็นไปตามข้อกำหนดและเงื่อนไขที่ระบุไว้ในใบสำคัญแสดงสิทธิในการซื้อหุ้นสามัญของ
TYM-W1 (ราคาการใช้สิทธิเดิม คือ 0.50 บาทต่อหุ้น เป็น 5.00 บาทต่อหุ้น)

7.2 ผู้ถือหุ้น

  รายชื่อผู้ถือหุ้นรายใหญ่ 10 รายแรก ณ วันที่ 13 มีนาคม 2556 ดังนี้

  ------- ---------------------------------------- ------------- -------------
  รายชื่อ                                            จำนวนหุ้น       ร้อยละ

  1       นางสาวรัตนา จิระพงษ์ตระกูล                   120,000,000   30.00

  2       นายบุญชัย จิระพงษ์ตระกูล                      39,612,000    9.90

  3       นายภาณุ จารุพิรุฬห์                           30,000,000    7.50

  4       นางสาวอลิสา จิระพงษ์ตระกูล                   30,000,000    7.50

  5       นายบุญเชิด สันทัดพานิช                        17,000,000    4.25

  6       นายบุญโชค สันทัดพานิช                        17,000,000    4.25

  7       นายครุ คุณาวุธกุล                            16,000,000    4.00

  8       นายนิรัมดร์ งามชำนัญฤทธิ์                      13,545,000    3.38

  9       นายครรชิต คุณาวุธกุล                         5,000,000     1.25

  10      นางศรีอนงค์ ลีฬหะสุวรรณ                      3,069,700     0.76
  ------- ---------------------------------------- ------------- -------------

7.3 นโยบายการจ่ายเงินปันผล

(ก) นโยบายการจ่ายเงินปันผลของบริษัท

บริษัทมีนโยบายการจ่ายเงินปันผลให้แก่ผู้ถือหุ้น ในอัตราไม่น้อยกว่าร้อยละ 50
ของกำไรสุทธิหลังหักภาษี เว้นแต่ในกรณีที่บริษัทมีโครงการจะลงทุนในโครงการอื่น

(ข) นโยบายการจ่ายเงินปันผลของบริษัทย่อย

สำหรับบริษัทย่อย บริษัทฯ มิได้กำหนดอัตราส่วนในการจ่ายเงินปันผลของบริษัทย่อยไว้แต่อย่างใด
ดังนั้น นโยบายเกี่ยวกับการจ่ายเงินปันผลของบริษัทย่อยให้กับบริษัท
ให้เป็นไปตามข้อบังคับของบริษัทย่อยนั้นๆ เรื่องการจ่ายเงินปันผล
ซึ่งจะต้องได้รับมติจากที่ประชุมใหญ่ผู้ถือหุ้น
โดยการจ่ายเงินปันผลบริษัทย่อยจะพิจารณาจากผลการดำเนินงานของปีที่บริษัทมีกำไรสะสม
ทั้งนี้ขึ้นอยู่กับผลการดำเนินงานของบริษัทและภาวะเศรษฐกิจเป็นหลัก

นอกจากนี้ การจ่ายเงินปันผลบริษัทย่อย จะต้องมีการกันสำรองไว้อย่างน้อยหนึ่งในยี่สิบ (1/20)
ของกำไรจนกว่าทุนสำรองจะมีจำนวนหนึ่งในสิบ (1/10) ของจำนวนทุนของบริษัทย่อยนั้นๆ